এদিন মামলাটির অভিযোগ গঠনের জন্য শুনানির দিন নির্ধারণ করা ছিল। তবে আসামিপক্ষের আইনজীবীদের সময় আবেদনের পরিপ্রেক্ষিতে আদালত নতুন দিন ধার্য করেন। মামলার বিবরণে জানা গেছে, ২০১৫ সালের ২৩ জানুয়ারি রাতে যাত্রাবাড়ীর কাঠেরপুল এলাকায় গ্লোরী পরিবহনের একটি বাসে পেট্রলবোমা ছোড়া হয়। এতে বাসের ২৯ যাত্রী দগ্ধ হন। পরে তাদের ঢাকা মেডিকেল কলেজ হাসপাতালে ভর্তি করা হলে ১ ফেব্রুয়ারি চিকিৎসাধীন নূর আলম (৬০) নামে এক যাত্রী মারা যান। ওই ঘটনার পর দিন খালেদা জিয়াকে আসামি করে যাত্রাবাড়ী থানায় মামলা করেন এসআই কেএম নুরুজ্জামান।